മൂന്നുഹെക്ടര് വിളഞ്ഞ നെല്കൃഷി വെള്ളത്തില് കോടാലി: കനത്ത മഴയെത്തുടര്ന്ന് കഴിഞ്ഞദിവസം വൈകീട്ടുണ്ടായ മിന്നല് പ്രളയത്തില് മറ്റത്തൂരില് വ്യാപകമായ കൃഷി നാശം സംഭവിച്ചു. കോടാലി ചെട്ടിച്ചാല് പാറക്കടവ് പാടശേഖരത്തില് മൂന്ന് ഹെക്ടര് സ്ഥലത്തെ വിളഞ്ഞ നെല്ല് വെള്ളത്തില് മുങ്ങി നശിച്ചു. മഴ തുടര്ന്നാല് നെല്ല് മുളച്ചു നശിക്കുമെന്ന ആശങ്കയിലാണ് കര്ഷകര്. കൊടുങ്ങ, ചെട്ടിച്ചാല്, ആലുക്കപ്പാടം, മന്ദരപ്പിള്ളി എന്നവിടങ്ങളില് നടീല് കഴിഞ്ഞ പാടശേഖരങ്ങളിലും വെള്ളം കയറി. മുണ്ടകന് കൃഷിയ്ക്കു നിലമൊരുക്കുന്ന പാടങ്ങളിലും കനത്ത മഴ കൃഷിപ്പണിക്കു തടസമായി. പാടങ്ങളിലെ ഞാറ്റടികളില് വെള്ളം കയറിയതും കര്ഷകര്ക്കു കനത്ത് നഷ്ടം വരുത്തി . വെള്ളിക്കുളം വലിയ തോടും പൂവാലിത്തോടും അടക്കമുള്ള തോടുകളില് പൊടുന്നനെ വെള്ളമുയര്ന്നതിനെത്തുടര്ന്ന് നിരവധി കുടുംബങ്ങളെ ശനിയാഴ്ച രാത്രിയോടെ മാറ്റിപാര്പ്പിച്ചിരുന്നു. ഇന്നലെ വെള്ളം ഇറങ്ങിയതിനെത്തുടര്ന്ന് ഈ കുടുംബങ്ങള് വീടുകളിലേക്കു മടങ്ങി.